
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  08.09.2010

	Nr.
	  26/1496


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru modificarea alin.(2) al art.29 din Legea nr.350/2001 privind amenajarea teritoriului şi urbanismul, trimis comisiei pentru examinare pe fond, cu adresa nr. PL.x 392 din 28 iunie 2010.

PREŞEDINTE,

Sulfina BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	08.09.2010

	Nr.
	26/1496


R A P O R T      
asupra proiectului de Lege pentru modificarea alin.(2) al art.29 din Legea nr.350/2001 privind amenajarea teritoriului şi urbanismul

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 392 din 28 iunie 2010, cu dezbaterea pe fond în procedură obişnuită, a proiectului de Lege pentru modificarea alin.(2) al art.29 din Legea nr.350/2001 privind amenajarea teritoriului şi urbanismul.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.216/10.03.2010)
· punctul de vedere negativ al Guvernului (nr.964/12.04.2010)

Proiectul de lege are ca obiect de reglementare modificarea art.29. alin.(2) din Legea nr.350/2001 privind amenajarea teritoriului şi urbanismul, cu modificările şi completările ulterioare, în sensul stipulării dispoziţiei potrivit căreia certificatul de urbanism este obligatoriu pentru adjudecarea, prin licitaţie, a lucrărilor de proiectare şi de execuţie a lucrărilor publice, precum şi pentru întocmirea documentaţiilor cadastrale  de comasare, respectiv de dezmembrare a bunurilor imobile în cel puţin 3 parcele, atunci când operaţiunile respective au ca obiect împărţeli sau comasări de parcele solicitate în scopul realizării de lucrări de construcţii, precum şi constituirea unei servituţi de trecere cu privire la un imobil.

Comisia propune Plenului Camerei Deputaţilor aprobarea proiectului de lege în forma adoptată de Senat.

 Proiectul de lege face parte din categoria legilor ordinare, conform art.76, alin.(2) din Constituţia României, republicată.
La dezbaterile care au avut loc în şedinţa comisiei din 7 septembrie 2010 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Ioan Andreica – secretar de stat în cadrul Ministerului Dezvoltării Regionale şi Turismului.
La lucrările comisiei au fost prezenţi 27 deputaţi, din totalul de 33 membri ai comisiei.

Raportul al comisiei a fost adoptat cu unanimitate de voturi.
Senatul a adoptat proiectul de lege în şedinţa din data de 23 iunie 2010.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	EDLER András György


Consilier, Sofia Chelaru

Expert, Roxana Feraru

PL.x 392/2010

N  O T  Ă

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, cu dezbaterea pe fond în procedură obişnuită, a proiectului de Lege pentru modificarea alin.(2) al art.29 din Legea nr.350/2001 privind amenajarea teritoriului şi urbanismul.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.216/10.03.2010)

· punctul de vedere negativ al Guvernului (nr.964/12.04.2010)

Proiectul de lege are ca obiect de reglementare modificarea art.29. alin.(2) din Legea nr.350/2001 privind amenajarea teritoriului şi urbanismul, cu modificările şi completările ulterioare, în sensul stipulării dispoziţiei potrivit căreia certificatul de urbanism este obligatoriu pentru adjudecarea, prin licitaţie, a lucrărilor de proiectare şi de execuţie a lucrărilor publice, precum şi pentru întocmirea documentaţiilor cadastrale  de comasare, respectiv de dezmembrare a bunurilor imobile în cel puţin 3 parcele, atunci când operaţiunile respective au ca obiect împărţeli sau comasări de parcele solicitate în scopul realizării de lucrări de construcţii, precum şi constituirea unei servituţi de trecere cu privire la un imobil.

 Proiectul de lege face parte din categoria legilor ordinare, conform art.76, alin.(2) din Constituţia României, republicată.
La dezbaterile care au avut loc în şedinţa comisiei din 7 septembrie 2010 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Ioan Andreica – secretar de stat în cadrul Ministerului Dezvoltării Regionale şi Turismului.
La lucrările comisiei au fost prezenţi 27 deputaţi, din totalul de 33 membri ai comisiei.

Raportul al comisiei a fost adoptat cu unanimitate de voturi.
Senatul a adoptat proiectul de lege în şedinţa din data de 23 iunie 2010.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.


Comisia propune Plenului Camerei Deputaţilor aprobarea proiectului de lege în forma adoptată de Senat.

